作者:關漢卿
標題:溫太真玉鏡臺・折桂令
內容:想著我氣卷江湖，學貫珠璣，又不是年近桑榆，怎把金馬玉堂、錦心繡口，都覷的似有如無？則被你欺負得我千足萬足，因此上我也還他佯醉佯愚。（旦雲）丈夫，著意吟詩！倘罰水，墨烏麵皮，教我怎了？（正末唱）他如今做了三謁茅廬，勉強承伏。軟兀刺走向前來，惡支煞倒褪回去。（正末吟詩科，雲）不分君恩重，能憐玉鏡臺。花從仙禁出，酒自御廚來。設席勞京尹，題詩屬上才。遂令魚共水，由此得和諧。（府尹雲）溫學士，不枉了高才大手，吟得好詩！賜金鐘飲酒，夫人插鳳頭釵，搽官定粉。（旦喜科，雲）學士，這多虧了你也！（正末雲）夫人，我溫嶠何如？（府尹雲）夫人，你肯依隨學士麼？（旦雲）妾身願隨學士。（府尹雲）既然夫人一心依隨學士，老夫即當奏過官裡，再準備一個慶喜的筵席。（正末唱）。